Diari Oficial de la Generalitat Valenciana


Sumari del DOGV 3358, del 26-10-1998 (1998/8144)

ORDRE de 13 d'agost de 1998, de la Conselleria de Presidència, per la qual s'aprova la dissolució de l'agrupació constituïda pels ajuntaments de Domeño i Loriguilla.
---------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/8144


Data del document
:   13-08-1998

Organisme emissor
:   Conselleria de Presidència

Tipus de document
:   Ordre

ORDRE de 13 d'agost de 1998, de la Conselleria de Presidència, per la qual s'aprova la dissolució de l'agrupació constituïda pels ajuntaments de Domeño i Loriguilla. [1998/8144]
  
Per resolució de la Direcció General d'Administració Local del Ministeri per a les Administracions Públiques de 19 d'octubre de 1982 (BOE 17.11.82), es va crear l'agrupació municipal per a sosteniment en comú del lloc de secretaria dels municipis de Domeño-Loriguilla.
  
Els ajuntaments de Loriguilla i Domeño en sessions plenàries de 19 de novembre i 12 de desembre de 1997, respectivament, van acordar sol·licitar d'aquesta Conselleria de Presidència la dissolució de l'agrupació per al sosteniment en comú del lloc de secretaria per considerar que han canviat les circumstàncies que la van motivar en el seu dia, en haver-se incrementat el nombre de competències dels ajuntaments, fet que exigeix l'acompliment de les funcions de secretaria a temps complet.
  
D'acord amb les dades d'aquest centre directiu els municipis de Domeño i Loriguilla compten amb una població inferior a cinc mil un habitants i els seus pressupostos no ultrapassen els cinc-cents milions de pessetes, per la qual cosa, segons el que disposa l'article 2.c del Reial Decret 1732/1994, de 29 d'abril, sobre provisió de llocs de treball reservats a funcionaris d'Administració local amb habilitació de caràcter nacional, és procedent la classificació dels llocs de secretaria en classe tercera.
  
En conseqüència, fent ús de les competències atribuïdes en els articles 2.2.b); 4.2 i 15 del Decret 159/1997, de 29 d'abril, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
ORDENE
  
Primer
  
Aprovar la dissolució de l'Agrupació constituïda pels ajuntaments de Domeño i Loriguilla per al sosteniment en comú del lloc de secretaria.
  
Segon
  
Crear i classificar els llocs de secretaria dels ajuntaments de Domeño i Loriguilla en classe tercera.
  
La provisió d'aquests llocs quedarà reservada a funcionaris d'Administració local amb habilitació de caràcter nacional, de la subescala de secretaria-intervenció.
  
Contra aquesta ordre que posa fi a la via administrativa, i prèvia comunicació al conseller de Presidència, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la publicació en el Diari Oficial de la Generalitat Valenciana.
  
València, 13 d'agost de 1998
  
El conseller de Presidència
  
JOSÉ JOAQUÍN RIPOLL SERRANO